b"\n_START_ARTICLE_\nG\xc3\xb6sta Adrian-Nilsson\n_START_PARAGRAPH_\nG\xc3\xb6sta Adrian-Nilsson, GAN (2 april 1884 i Lund \xe2\x80\x93 29 marts 1965 i Stockholm) var en svensk billedkunstner og sk\xc3\xb8nlitter\xc3\xa6r forfatter, der regnes som en vigtig pioner inden for svensk modernistisk kunst._NEWLINE_Adrian-Nilsson debuterede som billedkunstner i 1907 med en udstilling p\xc3\xa5 Lunds Universitets kunstmuseum. Efter studier i blandt andet K\xc3\xb8benhavn tog han 1913 til Berlin for at studere modernistisk kunst. Her kom han gennem forfatteren Herwarth Waldens' galleri Der Sturm i kontakt med futurismen, ekspressionismen og kubismen. P\xc3\xa5virket af disse ismer skabte Adrian-Nilsson siden sin egen modernistiske stil._NEWLINE_Hans forfatterskab omfatter digte, noveller og b\xc3\xb8rneb\xc3\xb8ger."